รัฐบาลไทย-ข่าวทำเนียบรัฐบาล-นายกรัฐมนตรีเฝ้าฯรับเสด็จ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดงาน “ITU Telecom World 2016”
วันอังคารที่ 15 พฤศจิกายน 2559
นายกรัฐมนตรีเฝ้าฯรับเสด็จ สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงาน “ITU Telecom World 2016”
นายกรัฐมนตรีเฝ้าฯรับเสด็จ สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงาน “ITU Telecom World 2016”
วันนี้ (14 พ.ย. 2559)เวลา 9.30 น. พลเอก ประยุทธ์ จันทร์โอชา นายกรัฐมนตรี เฝ้าฯรับเสด็จและกราบบังคมทูลรายงานสมเด็จพระเทพรัตนราชสุดาฯ สยามบรมราชกุมารี ในการเสด็จพระราชดําเนินไปทรงเปิดงาน “ITU Telecom World 2016” ณ ห้องรอยัล จูบิลี่ บอลรูม อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี
ITU Telecom World เป็นการจัดแสดงนิทรรศการผลงานและการประชุมเชิงวิชาการด้านโทรคมนาคมและ เทคโนโลยีสารสนเทศและการสื่อสารที่ทันสมัยระดับโลกที่จัดขึ้นเป็นประจําทุกปี โดยมีผู้ผลิตชั้นนําและผู้นําด้านเทคโนโลยีของประเทศต่างๆ นําผลงาน นวัตกรรม และเทคโนโลยีต่างๆ มาร่วมจัดแสดง โดยในปีนี้ ไทยร่วมกับสหภาพโทรคมนาคมระหว่างประเทศ เป็นเจ้าภาพจัดงาน ITU Telecom World 2016 ระหว่างวันที่ 14-17 พ.ย. 2559 ภายใต้หัวข้อ “Collaborating in the digital economy” และไทยมีกําหนดจะจัดศาลาไทย (Thai Pavilion) เพื่อจัดแสดงและเผยแพร่ผลงานด้านโทรคมนาคมและเทคโนโลยีสารสนเทศของส่วน ราชการ รัฐวิสาหกิจ และ SMEs ของไทยด้วย
ในอดีต ไทยเคยได้รับเลือกจาก ITU ให้เป็นเจ้าภาพจัดงาน ITU Telecom Asia 2008 และ ITU Telecom World 2013 ซึ่งมีผู้เข้าร่วมงานทั้งสิ้น 6 พันคน ในจํานวนนี้มีผู้แทนระดับรัฐมนตรีกว่า 80 คน สําหรับปีนี้ คาดว่าจะมีผู้เข้าร่วมงานมากกว่า 25,000 คน เนื่องจากมีการปรับลดกฎเกณฑ์ และค่าใช้จ่ายในการร่วมงาน มีผู้นําประเทศและผู้นํารัฐบาลที่จะเข้าร่วมงานฯ จํานวน 3 คน ได้แก่ 1) มกุฏราชกุมารแห่งราชอาณาจักรตองกา 2) นายซาวีเยร์ เบตแตล (Xavier Bettel) นายกรัฐมนตรีราชรัฐลักเซมเบิร์ก 3) ฯพณฯ ท่าน ชาร์ล็อต ซัลไว ทาบิมัสมัส (Hon. Charlot Salwai Tabimasmas) นายกรัฐมนตรีแห่งสาธารณรัฐวานูอาตู
โอกาสนี้ นายกรัฐมนตรี กราบบังคมทูลรายงานสมเด็จพระเทพรัตนราชสุดาฯ สยามบรมราชกุมารี โดยมีสาระสําคัญดังนี้
นายกรัฐมนตรีพร้อมด้วยคณะผู้บริหารกระทรวงดิจิทัลเพื่อเศรษฐกิจและสังคม คณะผู้บริหารคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ คณะผู้บริหารสหภาพโทรคมนาคมระหว่างประเทศ คณะกรรมการแห่งชาติเพื่อเตรียมการจัดงาน ITU Telecom World 2016 และคณะอนุกรรมการต่างๆ ที่เกี่ยวข้อง ตลอดจนบรรดาผู้เฝ้าทูลละอองพระบาท ณ ที่นี้ ต่างปลาบปลื้มและสํานึกในพระมหากรุณาธิคุณเป็นล้นพ้นที่สมเด็จพระเทพรัตนราช สุดาฯ สยามบรมราชกุมารี เสด็จพระราชดําเนินมาทรงเป็นประธานในพิธีเปิดงาน ITU Telecom World 2016 ในวันนี้
งาน ITU Telecom World นับเป็นงานระดับโลกที่ทําหน้าที่เป็นเวทีสําหรับภาคอุตสาหกรรมเทคโนโลยี สารสนเทศและการสื่อสารหรือไอซีที โดยเปิดโอกาสให้ทุกภาคส่วนที่เกี่ยวข้องได้พบปะเพื่อแสดงผลงานนวัตกรรม รวมทั้งแลกเปลี่ยนความรู้ การสร้างหุ้นส่วน และการสร้างเครือข่าย ตามวัตถุประสงค์การขับเคลื่อนการพัฒนาด้านต่างๆ ด้วยการใช้นวัตกรรมไอซีที
การที่ประเทศไทยมีความพร้อมในด้านการเป็นศูนย์กลางการบินในภูมิภาคเอเชีย ตะวันออกเฉียงใต้ การเป็นศูนย์กลางการจัดประชุมของภูมิภาค รวมถึงความพร้อมด้านการคมนาคมขนส่งและสถานที่รองรับผู้เข้าร่วมงาน/ทั้งด้าน ที่พักและสถานที่ท่องเที่ยววัฒนธรรมประเพณีอันเป็นเอกลักษณ์ของชาติ บุคลากรและหน่วยงานที่มีความชํานาญด้านเทคโนโลยี ประกอบกับผลสําเร็จในการเป็นเจ้าภาพจัดงาน ITU Telecom Asia 2008 เมื่อปี พ.ศ. 2551 และ ITU Telecom World 2013 เมื่อปี พ.ศ. 2556 ทําให้ ITU พิจารณาคัดเลือกประเทศไทยเป็นเจ้าภาพจัดงาน ITU Telecom World 2016 ระหว่างวันที่ 14 - 17 พฤศจิกายน พ.ศ. 2559
งาน ITU Telecom World 2016 นี้ รัฐบาลไทยและ ITU ได้ให้ความสําคัญกับการมีส่วนร่วมของวิสาหกิจขนาดกลางและขนาดย่อม และกลุ่มผู้ประกอบการตั้งต้น หรือกลุ่ม start-up จึงมีการจัดสรรพื้นที่เพื่อร่วมจัดนิทรรศการและแสดงผลงานนวัตกรรม ตลอดจนการแนะนําโครงการและการหาช่องทางในการลงทุน รวมถึงมีการอภิปรายเกี่ยวกับโอกาสและความท้าทายที่ต้องเผชิญในช่วงที่ เทคโนโลยีมีความก้าวหน้าและเปลี่ยนแปลงด้วย
โดยภายในงานประกอบไปด้วยการประชุมเชิงวิชาการและการจัดนิทรรศการ โดยในส่วนของการประชุมเชิงวิชาการจัดขึ้นภายใต้หัวข้อ “Collaborating in the Digital Economy” หรือ “รวมพลังเพื่อขับเคลื่อนเศรษฐกิจดิจิทัล” ซึ่งจะเป็นเวทีระหว่างประเทศในการอภิปรายร่วมกับผู้เชี่ยวชาญด้านนวัตกรรมดิ จิทัล ที่จะสร้างโอกาสและการพัฒนาอย่างยั่งยืนในยุคดิจิทัล ซึ่งในการจัดงานครั้งนี้คาดว่ามีผู้เข้าร่วมงานไม่น้อยกว่า 25,000 คน ประกอบด้วยผู้นํารัฐบาล รัฐมนตรี และผู้แทนระดับสูงจากประเทศสมาชิกของ ITU ผู้แทนจากหน่วยงานกํากับดูแล ผู้ประกอบการ และประชาชนทั่วไปจากทั่วทุกภูมิภาคของโลกประมาณ 120 ประเทศ
นอกจากนี้ ยังมีการจัดนิทรรศการ โดยเป็นการจัดแสดงผลงานนวัตกรรมทางเทคโนโลยีของบริษัทต่างๆ ทั่วโลก มีการจัดแสดงศาลาประจําชาติของประเทศต่างๆ จํานวน18 ประเทศ สําหรับศาลาประเทศไทยจะประกอบไปด้วย 3 ส่วนหลัก ดังนี้
1) ส่วนของพระราชดําริในพระบาทสมเด็จพระปรมินทรมหาภูมิพลอดุลยเดช และพระบรมวงศานุวงศ์ โดยนําเสนอพระราชดําริและพระราชกรณียกิจ รวมทั้งโครงการอันเนื่องมาจากพระราชดําริเกี่ยวกับการนําเทคโนโลยีสารสนเทศมา ใช้ประโยชน์ในด้านต่างๆ 2) ส่วนของการแสดงผลงานด้านเทคโนโลยีดิจิทัลของหน่วยภาครัฐและรัฐวิสาหกิจ และ 3) ส่วนของการแสดงผลงานนวัตกรรมของวิสาหกิจขนาดกลางและขนาดย่อม (SMEs)
จากนั้นพลอากาศเอก ประจิน จั่นตอง รองนายกรัฐมนตรีและรักษาราชการแทนรัฐมนตรีว่าการกระทรวงดิจิทัลเพื่อ เศรษฐกิจและสังคม และพลอากาศเอก ธเรศ ปุณศรี ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ทูลเกล้าทูลกระหม่อมถวายของที่ระลึก และ นายฮูลิน ซาว เลขาธิการสหภาพโทรคมนาคมระหว่างประเทศเป็นผู้ถวายรายงานเกี่ยวกับความเป็นมา ของการจัดงาน Telecom World 2016